[{"text_idx": "#000001", "text": "\u201eGravitatsioon\u201d on visuaalne meistriteos. Aukartus, mida see endaga kaasa toob, on minu jaoks samal skaalal, mis \u201e2001: A Space Odyssey\u201d (1968) puhul. Kuigi Alfonso Cuaro\u0301ni \u201eGravitatsioon\u201d ei ole eksperimentaalne kunstifilm nagu Kubricku klassika, vaid selge narratiiviga po\u0303nevik, on seda a\u0308a\u0308retult nauditav vaadata."}, {"text_idx": "#000002", "text": "Su\u0308z\u030cee on lihtne, kuid ha\u0308sti la\u0308bimo\u0303eldud. Ryan Stone (Sandra Bullock) ja Matt Kowalsky (George Clooney) satuvad ohtlikku kokkupo\u0303rkesse kosmosepru\u0308giga, pa\u0308a\u0308sevad, ning peavad leidma viisi maale naasmiseks. Nad on so\u0303na otseses mo\u0303ttes ainsad elavad na\u0308od, mida filmis na\u0308idatakse. See ei ole aga filmi puuduseks, kuna hoopis olulisem on kosmos ja Maa atmosfa\u0308a\u0308rist va\u0308ljapoole ja\u0308a\u0308vad ohud. Stseen stseeni ja\u0308rel tekivad ha\u0308daohud ja pinged; pingelangust on tunda vaid u\u0308u\u0308rikesteks hetkedeks."}, {"text_idx": "#000003", "text": "Muljetavaldavamaid osi \u201eGravitsioonist\u201d on selle tehnilised saavutused \u2013 niivo\u0303rd realistlik kosmose kujutamine filmis on enneolematu. \u201eGravitatsioon\u201d on ka u\u0308ks paremaid na\u0308iteid sellest, kuidas 3D visuaalsete efektide kasutamine filmi paremaks muudab. Kosmoses on ko\u0303ik kaaluta olekus \u2013 asjad ja inimesed on pidevas ho\u0303ljumises. Filmis tuleb ette u\u0308ksikuid odavaid trikke, kus na\u0308iteks na\u0308itleja ka\u0308si sirutub otse kaamera suunas vo\u0303i mo\u0303ni ese lendab vaataja poole, kuid 3D tehnoloogia tervikuna on oskuslikult ka\u0308sitsetud ja annab filmi \u201evo\u0303ttepaiga\u201d, kosmose, realistlikule kujutamisele palju juurde."}, {"text_idx": "#000004", "text": "Film on visuaalselt nauditav ka Emmanuel Lubezki suurepa\u0308rase operaatorito\u0308o\u0308 poolest. Viimane ro\u0303hutab pea igas kaadris kosmose tu\u0308hjust ja ohtlikkust. Vaatajale antakse vo\u0303imalus na\u0308ha ka hingematvalt kauneid kaadreid Maast. Distanseeritud kaadrid, mis na\u0308itavad va\u0308ikest valge skafandriga astronauti lo\u0303putul su\u0308simustal taustal, ro\u0303hutavad isolatsiooni ja inimese tu\u0308hisust; la\u0308hikaadrid, kus kaamera tungib skafandrisse, tekitavad klaustrofoobiat. Kaadrid skafandrites peategelastest Ryan Stone\u2019ist ja Matt Kowalskyst ro\u0303hutavad nende fu\u0308u\u0308silist isoleeritust."}, {"text_idx": "#000005", "text": "Lisaks oskuslikule visuaalsele keelele on filmil oivaline helikujundus. Suurem osa kosmosefilmidest eiravad fakti, et vaakumis ha\u0308a\u0308l ei levi, kuna selle kujutamine muudaks filmi igavaks \u201eGravitatsioonis\u201d on heliseade esitatud Ryan Stone\u2019i vaatenurgast. Pealtvaataja on temaga koos skafandris: ta kuuleb tema hingeldamist ja karjed, kuid ka summutatud helisid, kui ta millegi vastu po\u0303rkab. Need justkui surnud helid koos ha\u0308a\u0308letute plahvatustega tekitavad o\u0303o\u0303vastava tunde ja ro\u0303hutavad keskkonna ebatavalisust. Stone\u2019i lakkamatu hingeldamine tu\u0308u\u0308tab ausalt o\u0308eldes lo\u0303puks a\u0308ra, aga tegevustik on piisavalt huvitav, et see mulje domineerima ja\u0308a\u0308ks."}, {"text_idx": "#000007", "text": "USAs su\u0308ndinud ja Iisraelis u\u0308les kasvanud filmirez\u030cisso\u0308o\u0308r Joseph Cedar lahkab oma neljandas ta\u0308ispikas ma\u0308ngufilmis nartsissismi, egoismi ja altruismi olemasolu ning mo\u0303ju pere- ja akadeemilistes suhetes. Isasid, kes kardavad valgust, ja poegi, kes kardavad pimedust."}]